สันนิษฐานว่าเป็นซีสต์ไขมันผิวหนังขนาดเล็กที่อวัยวะเพศครับ ลักษณะเป็นก้อนสีขาวนูนขึ้น เวลาเค้นเหมือนจะมีรูซ่อนอยู่ สารสีขาวจะออกมาอะครับเหมือนบีบสิว แต่เหม็น อยากทราบว่าต้องรักษายังไงครับ เป็นอันตรายไหมเพราะนี่ก็เป็นมานานละครับ แต่เห็นว่าไม่เจ็บอะไรเลย แล้วมันเกิดจากอะไรครับ
สวัสดีค่ะ ก้อนหรือตุ่มบริเวณอวัยวะเพศชายอาจเกิดจากมีถุงน้ำที่เกิดจากการอักเสบของต่อมไขมันได้เช่นกัน หรืออาจเกิดจากสาเหตุอื่นเช่นเริม หูด ผื่นผิวหนังอักเสบจากการแพ้หรือการสัมผัส ซึ่งหากเป็นเรื่องของต่อมไขมันอักเสบขึ้นมา ควรได้รับยาฆ่าเชื้อแบบรับประทานร่วมไปด้วยค่ะการวินิจฉัยต้องอาศัยการตรวจร่างกายร่วมกับนำสารคัดหลั่งจากตุ่ม (ถ้ามี) ไปตรวจทางห้องปฏิบัติการเพิ่มเติมว่าเป็นอะไร ควรรีบไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วยการดูแลตัวเองเบื้องต้น ไม่ไปแกะตุ่มหรือบีบสารสีขาวจากตุ่มออกมาเอง เพราะอาจเพิ่มโอกาสติดเชื้อ หลีกเลี่ยงการมีเพศสัมพันธ์ไปก่อน รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่